[{"text_idx": "#000002", "text": "Dek NROj humanitaraj kaj de defendo de la homaj rajtoj alparolis Emmanuel Macron por postuli de la sauda kronprinco Mohammed ben Salmane, akceptita en Francio, haltigon de la bombardoj en Jemeno."}, {"text_idx": "#000004", "text": "Tiuj c\u0302i postulas \u00abc\u0302esigon de la bombardoj, kiuj celas civilulojn, respekton de la humanitara internacia juro\u00bb kaj \u00absenkondic\u0302an kaj dau\u0306ran haltigon de c\u0302iuj obstakloj pri alkonduko de la humanitara helpo, kaj komercaj\u0302oj al Jemeno\u00bb."}, {"text_idx": "#000005", "text": "\u00abKiel konstanta membro de la Konsilio pri Sekureco de UN, Francio faru maksimumon por postuli de Sauda Arabio, ke g\u0302i respektu siajn internaciajn devigojn (...). Kiel grava armil-liveranto al Sauda Arabio, g\u0302i devas antau\u0306gardi sin kontrau\u0306 c\u0302ia risko de kompliceco en la gravaj malobservadoj plenumitaj de la koalicio\u00bb, aldonas la NROj."}, {"text_idx": "#000006", "text": "C\u0302irkau\u0306 10 000 personoj estis mortigitaj kaj 53 000 vunditaj en Jemeno, kie internacia koalicio kondukita de la Saudanoj intervenas milite de post 2015, jaro de la konkero de la c\u0302efurbo fare de la Hutiaj ribelantoj."}, {"text_idx": "#000007", "text": "Lau\u0306 la Unuig\u0302intaj Nacioj, temas nun pri la plej grava humanitara krizo en la mondo kun 22,2 milionoj da personoj, kiuj dependas de la humanitara helpo, dum malsatego, h\u0302olero kaj difterio minacas la log\u0302antaron."}, {"text_idx": "#000008", "text": "Mohammed ben Salmane, kromomita MBS, certigis pasintan semajnon, al la g\u0302enerala sekretario de UN, Antonio Guterres, ke Sauda Arabio, \u00abplu respektos la internacian juron, kiel g\u0302i c\u0302iam faris\u00bb. \u00abNi provas, lau\u0306 niaj povoj, solvi politike la problemojn en Mez-Oriento, kaj se la situacio farig\u0302as ekster-kontrolo, ni laboros kiel eble plej diligente, por eviti c\u0302iujn aliajn konsekvencojn\u00bb, indikis la kronprinco."}, {"text_idx": "#000009", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]